[{"text_idx": "#000000", "text": "Inter la ses apostoloj de la anarkiismo (Godwin, Proudhon, Stirner, Bakunin, Tolstoj, Kropotkin) estas tri rusoj. C\u0302i tiu nacia devio estas klarigenda. La adeptoj de la koncepto de la psika katastrofismo estu trankvilaj. La tri rusaj aristokratoj tute ne konformas al la rolo de l\u2019 ofendito: c\u0302iuj tri estis ric\u0302aj, brile talentaj kaj g\u0302uis la rekonon de l\u2019 socio. Sed hodiau\u0306 temas ne pri c\u0302iuj tri. En la apostola konstelacio unu astro brilas pli forte ol la aliaj \u2013 la stelo de Mih\u0302ail Bakunin, naskig\u0302inta antau\u0306 200 jaroj, la 18an (Gregorie: la 30an) de majo 1814."}, {"text_idx": "#000002", "text": "Kial rusaj idealistoj ofte klinig\u0302as al anarkio? Probable pro la esenco de l\u2019 regado en Ruslando. Ec\u0302 la vorto s\u0302tato (gosudarstvo) en la rusa lingvo \u2013 malsame al la angla state kaj la franca e\u0301tat \u2013 estas derivaj\u0302o de l\u2019 vorto reganto (gosudarj). La opinio pri la publika regulado kiel pri subig\u0302o de la amaso al la reganto, dominas en la Ruslanda konscio. La tuta socia organizo de l\u2019 vivo en Ruslando estas konsiderata kiel subordigado. Kunordigado mankas ec\u0302 tie, kie sen g\u0302i apenau\u0306 eblas agado \u2013 en la niveloj komunuma, municipa, universitata."}, {"text_idx": "#000006", "text": "\u201cC\u0302u libero por c\u0302iuj estas rajto\u201d, \u2013 mi demandus lin, se mi havus tian eblon. Preskau\u0306 certe li konsentus kun mi."}, {"text_idx": "#000007", "text": "\u201cC\u0302u do anarkiistoj rekonas la rajton\u201d, \u2013 mi dau\u0306rigus."}, {"text_idx": "#000008", "text": "\u201cSed kial anarkiistoj ne rekonas la skribitan rajton?\u201d \u2013 estus mia sekva demando. Mi ne scias, kion respondus Mih\u0302ail Bakunin, sed la nunaj bakuninistoj kapablas doni neniun kontentigan respondon."}]